CELEX: 32004R0741
Language: el
Date: 2004-04-21 00:00:00
Title: Κανονισμός (ΕΚ) αριθ. 741/2004 της Επιτροπής, της 21ης Απριλίου 2004, για καθορισμό των ποσοτήτων που θα αποδοθούν στους εισαγωγείς από τις κοινοτικές ποσοτικές ποσοστώσεις για ορισμένα προϊόντα καταγωγής Λαϊκής Δημοκρατίας της Κίνας που ανακατανέμονται με τον κανονισμό (ΕΚ) αριθ. 308/2004

Avis juridique important

|

32004R0741

Κανονισμός (ΕΚ) αριθ. 741/2004 της Επιτροπής, της 21ης Απριλίου 2004, για καθορισμό των ποσοτήτων που θα αποδοθούν στους εισαγωγείς από τις κοινοτικές ποσοτικές ποσοστώσεις για ορισμένα προϊόντα καταγωγής Λαϊκής Δημοκρατίας της Κίνας που ανακατανέμονται με τον κανονισμό (ΕΚ) αριθ. 308/2004  

Επίσημη Εφημερίδα αριθ. L 116 της 22/04/2004 σ. 0015 - 0018

Κανονισμός (ΕΚ) αριθ. 741/2004 της Επιτροπήςτης 21ης Απριλίου 2004για καθορισμό των ποσοτήτων που θα αποδοθούν στους εισαγωγείς από τις κοινοτικές ποσοτικές ποσοστώσεις για ορισμένα προϊόντα καταγωγής Λαϊκής Δημοκρατίας της Κίνας που ανακατανέμονται με τον κανονισμό (ΕΚ) αριθ. 308/2004Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 427/2003 του Συμβουλίου, της 3ης Μαρτίου 2003, σχετικά με έναν μεταβατικό μηχανισμό διασφάλισης ανά προϊόν όσον αφορά τις εισαγωγές, καταγωγής της Λαϊκής Δημοκρατίας της Κίνας, και με την τροποποίηση του κανονισμού (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες(1),τον κανονισμό (ΕΚ) αριθ. 520/94 του Συμβουλίου, της 7ης Μαρτίου 1994, για τη θέσπιση διαδικασίας κοινοτικής διαχείρισης των ποσοτικών ποσοστώσεων(2), και ιδίως τα άρθρα 9 και 13,τον κανονισμό (ΕΚ) αριθ. 308/2004 της Επιτροπής, της 20ής Φεβρουαρίου 2004, για την ανακατανομή αχρησιμοποίητων τμημάτων των ποσοτικών ποσοστώσεων του 2003 για ορισμένα προϊόντα καταγωγής Λαϊκής Δημοκρατίας της Κίνας(3), και ιδίως το άρθρο 6,Εκτιμώντας τα ακόλουθα:(1) Ο κανονισμός (ΕΚ) αριθ. 308/2004 καθόρισε την αναλογία καθεμιάς από τις εν λόγω ποσοστώσεις που προορίζονται για τους παραδοσιακούς και μη παραδοσιακούς εισαγωγείς και τους όρους και τις μεθόδους συμμετοχής κατά την κατανομή των διαθέσιμων ποσοτήτων. Οι εισαγωγείς υπέβαλαν αιτήσεις για άδεια εισαγωγής στις αρμόδιες εθνικές αρχές μεταξύ της 21ης Φεβρουαρίου 2004 και της 10ης Μαρτίου 2004, στις 15.00 ώρα Βρυξελλών, σύμφωνα με το άρθρο 3 του κανονισμού (ΕΚ) αριθ. 308/2004.(2) Η Επιτροπή έλαβε από τα κράτη μέλη, δυνάμει του άρθρου 5 του κανονισμού (ΕΚ) αριθ. 308/2004, πληροφορίες σχετικά με τον αριθμό και τον συνολικό όγκο των αιτήσεων αδειών εισαγωγής που υποβλήθηκαν, καθώς και τον συνολικό όγκο που εισήχθη από τους παραδοσιακούς εισαγωγείς το 1998 ή 1999, που είναι τα έτη αναφοράς.(3) Η Επιτροπή είναι τώρα σε θέση, με βάση αυτές τις πληροφορίες, να καθορίσει ενιαία ποσοτικά κριτήρια δυνάμει των οποίων οι αρμόδιες εθνικές αρχές μπορούν να ικανοποιήσουν τις αιτήσεις αδειών εισαγωγής που υποβάλλουν οι εισαγωγείς στα κράτη μέλη για τις ποσοτικές ποσοστώσεις που ανακατανεμήθηκαν από τον κανονισμό (ΕΚ) αριθ. 308/2004.(4) Η εξέταση των στοιχείων που υπέβαλαν τα κράτη μέλη δείχνει ότι ο συνολικός όγκος των αιτήσεων που υπέβαλαν οι παραδοσιακοί εισαγωγείς για τα προϊόντα που απαριθμούνται στο παράρτημα Ι του παρόντος κανονισμού υπερβαίνει την αναλογία της ποσόστωσης που έχει προβλεφθεί γι' αυτά. Οι αιτήσεις πρέπει επομένως να ικανοποιηθούν με την εφαρμογή του ενιαίου συντελεστή μείωσης που αναφέρεται στο παράρτημα Ι, στις ποσότητες των εισαγωγών κάθε εισαγωγέα κατά την περίοδο αναφοράς.(5) Η εξέταση των στοιχείων που υπέβαλαν τα κράτη μέλη δείχνει ότι ο συνολικός όγκος των αιτήσεων που υπέβαλαν οι μη παραδοσιακοί εισαγωγείς για τα προϊόντα που απαριθμούνται στο παράρτημα ΙΙ του παρόντος κανονισμού υπερβαίνει ή είναι μικρότερη από την αναλογία της ποσόστωσης που έχει προβλεφθεί γι' αυτά. Οι αιτήσεις πρέπει επομένως να ικανοποιηθούν με την εφαρμογή του ενιαίου συντελεστή μείωσης που αναφέρεται στο παράρτημα ΙΙ, στα αιτούμενα ποσά από κάθε εισαγωγέα, όπως περιορίζεται από τον κανονισμό (ΕΚ) αριθ. 308/2004.(6) Οι ποσότητες που δεν χρησιμοποιήθηκαν από τους μη παραδοσιακούς εισαγωγείς, μεταφέρθηκαν στους παραδοσιακούς εισαγωγείς,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ανταποκρινόμενες στις αιτήσεις αδειών όσον αφορά τα προϊόντα καταγωγής Λαϊκής Δημοκρατίας της Κίνας που απαριθμούνται στο παράρτημα Ι, οι οποίες υποβάλλονται δεόντως από τους παραδοσιακούς εισαγωγείς, οι αρμόδιες εθνικές αρχές αποδίδουν σε κάθε εισαγωγέα ποσότητα ίση προς τις εισαγωγές του για τα έτη 1998 ή 1999, προσαρμοσμένη με το συντελεστή της μείωσης που προσδιορίζεται στο εν λόγω παράρτημα για κάθε ποσόστωση.Η χρήση αυτού του ποσοτικού κριτηρίου θα επιφέρει την απόδοση ποσού υψηλότερου από εκείνο που έχει ζητηθεί, και η ποσότητα που αποδίδεται, περιορίζεται σε εκείνη που προσδιορίζεται στην αίτηση.Άρθρο 2Ανταποκρινόμενες στις αιτήσεις αδειών όσον αφορά τα προϊόντα καταγωγής Λαϊκής Δημοκρατίας της Κίνας που απαριθμούνται στο παράρτημα ΙΙ, οι οποίες υποβάλλονται δεόντως από τους μη παραδοσιακούς εισαγωγείς, οι αρμόδιες εθνικές αρχές αποδίδουν σε κάθε εισαγωγέα ποσότητα ίση προς το αιτούμενο ποσό εντός των ορίων που καθορίζει ο κανονισμός (ΕΚ) αριθ. 308/2004, προσαρμοσμένη με το συντελεστή της μείωσης που προσδιορίζεται στο εν λόγω παράρτημα για κάθε ποσόστωση.Άρθρο 3Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 21 Απριλίου 2004.Για την ΕπιτροπήPascal LamyΜέλος της Επιτροπής(1) ΕΕ L 65 της 8.3.2003, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1985/2003 (ΕΕ L 295 της 13.11.2003, σ. 43).(2) ΕΕ L 66 της 10.3.1994, σ. 1· κανονισμός όπως τροποποιήθηκε τελευταία με τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).(3) ΕΕ L 52 της 21.2.2004, σ. 37.ΠΑΡΑΡΤΗΜΑ IΣυντελεστής μείωσης που εφαρμόζεται στις εισαγωγές το 1998 ή 1999(παραδοσιακοί εισαγωγείς)>ΘΕΣΗ ΠΙΝΑΚΑ>ΠΑΡΑΡΤΗΜΑ IIΣυντελεστής μείωσης που εφαρμόζεται στον αιτούμενο όγκο στο πλαίσιο του ορίου των ανώτατων ποσών που καθορίστηκαν από τον κανονισμό (ΕΚ) αριθ. 308/2004(μη παραδοσιακοί εισαγωγείς)>ΘΕΣΗ ΠΙΝΑΚΑ>